Carlo Acutis

Carlo Acutis edo San Karlos AcutisEuskaltzaindiaren 66. arauak honako hau gomendatzen du: "Santu-santen izenak gaurko euskal idazkeraz transkribatuko dira, geografia-izen bereziak euskaraz idazteko erabili diren irizpideei jarraituz: c grafemaren ordez, k eta z erabiliko dira". (Londres, 1991ko maiatzaren 3a - Monza, Italia, 2006ko urriaren 12a) ikasle italiarra eta informatikako programatzaile zaletua izan zen, mundu osoan onartutako mirari eukaristikoak eta agerraldi mariarrak dokumentatzeagatik ezaguna. Informazio hori guztia leuzemiak hil aurretik sortu zuen webgune batean katalogatu zuen. Eliza katolikoak santu gisa gurtzen du.

 Biografia 
1991n Londresen jaioa, guraso italiarrak zituela, Carlo Milanen hazi zen, eta han gaztetatik erakutsi zuen teknologiarako talentua. Programazioa bere kabuz ikasi zuen eta bere ordenagailu trebetasunak erabili zituen mirariak eta fede katolikoaren beste alderdi batzuk sarean dokumentatzeko. 

Carlo M3 motako leuzemiaz gaixotu zen 2006ko urriaren hasieran. Gaixoen oliadura eskatu zuen eta diagnostikoa egin eta hiru egunera, 2006ko urriaren 12an, Monzako (Italia) San Gerardo Ospitalean hil zen. Bere gaixotasunaren berri izan baino lehen, Carlok bideo bat grabatu zuen, eta bertan esan zuen, hiltzen bazen, gustatuko litzaiokeela Asisen lurperatzea. Horregatik lurperatu zuten han.

Asisko beirazko hilobi batean erakusten den bere gorpuak ehunka mila bisitari erakartzen ditu urtero. Bere ospea "ziber-apostolua" gisa denborarekin hazi egin zen.

Eliza katolikoak dohatsu izendatu zuen Asisen, Italian, 2020ko urriaren 10ean, bere eraginari egotzitako mirari batengatik. 2024ko maiatzaren 23an, beste mirari bat bere bitartekaritzaren bidez izandako beste mirari bar onartu zen; horrek kanonizatzeko bidea erraztu zuen. 2025eko apirilaren 27rako kanonizazioa iragarrita, atzeratu egin zen zeremonia, Frantzisko aita santuaren heriotza zela eta. Azkenik, 2025eko irailaren 7an, Leon XIV. aita santuak kanonizatu egin zuen Pier Giorgio Frassatirekin batera.

 Carlo Acutisen mirariak 
2006an leuzemiaz hil ondoren, Elizak bi mirari egotzi zizkion Carlori. Lehenengoa pankreako malformazio bat zuen haur brasildar bat sendatzea izan zen, eta bigarrena, berriz, istripu bat izan zuen Costa Ricako ikasle gazte bat. Bi kasuetan, senideek Carlorengana jo zuten laguntza eske.

 Oharrak 

 Erreferentziak 

 Kanpo estekak 
 :Carlo Acutisek egindako Mirakuluen zerrenda webgunea.
 :Carlo Acutis santuari eskainitako webgunea.

Kategoria:Londrestarrak
Kategoria:Milandarrak
Kategoria:Ikasleak
Kategoria:Italiako informatikariak
Kategoria:XX. mendeko italiarrak
Kategoria:XXI. mendeko italiarrak
Kategoria:Monzan hildakoak
Kategoria:Leuzemiaren ondorioz hildakoak
Kategoria:Frantzisko aita santuak dohatsu izendatutakoak
Kategoria:Leon XIV.ak kanonizatutakoak
Kategoria:Italiako santuak